Seribu Rindu

Seribu Rindu merupakan sebuah siri televisyen Malaysia 2018 dibintangi oleh Azira Shafinaz dan Zul Ariffin. Drama ini memulakan tayangan perdana di Slot Akasia TV3 bermula 12 November 2018 hingga 19 Disember 2018 menggantikan Vila Ghazara. Drama ini juga telah diadaptasikan sebagai sebuah novel dengan tajuk yang sama karya Hani Fazuha terbitan Karya Seni.

Sinopsis 
Mengisahkan percintaan tiga segi antara Irfan (Zul Ariffin), Maisarah (Azira Syafinaz) dan Dr. Ariel (Fadlan Hazim). Cinta Maisarah dan Airel yang telah bersemai sejak zaman universiti lagi terhalang apabila, bapa Airel, Datuk Muiz merancang mahu menyatukan Ariel dan Damia, anak Datuk Sri Johari rakan perniagannya. Maisarah merasakan dirinya dipermainkan. Airel pula mempersoalkan tindakan ayahnya yang langsung tidak berbincang dengannya. Damia juga mempersoalkan perkara yang sama kepada DS Johari dia mahu mencari calon suami yang sealiran dengan kerjaya dia.

Maisarah kecewa lalu pulang ke kampung dan meluahkan rasa sedihnya kepada Tokma dan Irfan. Irfan rakan baiknya sejak kecil merupakan seorang Chef. Irfan sering berulang alik belajar memasak bersama Tokma, nenek kepada Maisara. Tidak mahu kehilangan Maisarah yang terus bersedih, Irfan membuat keputusan untuk melamar Maisarah di saat hubungan Maisarah dan Airel berantakan. Maisarah terkejut kerana dia tidak pernah menyangka Irfan yang sudah dianggap abang telah lama menaruh perasaannya.

Akhirnya, Maisarah menerima lamaran Irfan setelah membuat solat istikharah. Airel kecewa dengan keputusan Maisarah. Dia sakit hati kerana sebelum ini Maisarah sering menafikan dia juga sukakan Irfan dan mengatakan mereka sekadar kawan baik sahaja.

Sepanjang perkahwinan mereka, Irfan menjaga Maisarah bagai seorang permaisuri. Semua permintaan Maisarah akan dituruti. Suatu hari ketika ingin membeli makanan yang diidamkan oleh Maisarah yang sedang hamil, Irfan ditimpa kemalangan dan disahkan lumpuh. Walaubagaimanapun, Irfan masih boleh dirawat dengan penjagaan rapi oleh doktor pakar di hospital.

Konflik tercetus, apabila Airel adalah doktor yang bertanggungjawab bagi membantu proses penyembuhan Irfan. Irfan merasakan masih ada sisa cinta di hati Maisarah buat Airel. Irfan mula menjauhkan diri kerana beranggapan Maisarah hanya bersimpati dengan keadaanya yang lumpuh. Adakah Maisarah akan kembali dibuai perasaan cintanya terhadap Airel atau tetap memilih Irfan yang setia?

Pelakon

Pelakon utama
 Zul Ariffin sebagai Irfan
 Azira Shafinaz sebagai Maisarah

Pelakon pembantu
 Fadlan Hazim sebagai Airel
 Mona Allen sebagai Damia
 Jonathan Putra sebagai Jonathan
 Ainul Aishah sebagai Aisyah
 Ku Faridah sebagai Tokma 
 Fazlina Ahmad Daud sebagai Fatimah
 Hafidzuddin Fazil sebagai Dato Sri Johari
 Zaefrul Nordin sebagai Dato Muiz
 Aman Graseka sebagai Husin
 Harris Baba sebagai Johan
 Doria Rachel Jolly sebagai Linda
 Natrah Khalid sebagai Nurse Rita
 Azhar Amir sebagai Kamil

Rujukan 

Drama Melayu 2018
Rancangan TV3
Drama adaptasi novel di Malaysia